[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.6.2007

COM(2007) 362 végleges

A BIZOTTSÁG JELENTÉSE

A Bizottság jelentése a Garanciaalapról és annak 2006. évi gazdálkodásáról {SEC(2007) 869}

TARTALOMJEGYZÉK

1. Jogalap 3

2. Az alap helyzete 2006. december 31-én 3

2.1 Pénzügyi elemzés 3

2.2 Számviteli bemutatás 4

2.3 A Garanciaalap előzetesen konszolidált pénzügyi kimutatása, 2006. december 31-én 5

2.3.1 A Garanciaalap előzetesen konszolidált mérlege 6

2.3.2 A Garanciaalap előzetesen konszolidált eredménykimutatása 9

3. Befizetések az alapba 10

3.1. Az általános költségvetés befizetései a pénzügyi év folyamán 10

3.2. Az alap likvid eszközeinek pénzügyi befektetéseiből származó kamat 11

3.3. Behajtás a nemteljesítő adósoktól 12

4. Az alap kötelezettségei 12

4.1. Nemteljesítések utáni kifizetések 12

4.2. Az EBB díjazása 12

1. JOGALAP

Az 1994. október 31-i 2728/94/EK, Euratom tanácsi rendelet („a rendelet”) külső fellépésekre képzett garanciaalapot hozott létre („az alap”), hogy a Közösség által nyújtott vagy garantált hitelek kedvezményezettjeinek nemteljesítése esetén a Közösség hitelezőit kifizesse (HL L 293., 1994.11.12., 1. o.). A rendeletet módosította az 1999. május 25-i 1149/99/EK, Euratom tanácsi rendelet (HL L 139, 1999.6.2., 1. o.), a 2004. december 22-i 2273/2004/EK, Euratom tamácsi rendelet (HL L 396, 2004.12.31., 28. o.) és legutóbb a 2007. január 30-i 89/2007/EK, Euratom tanácsi rendelet (HL L 22, 2007.1.21., 1. o.) (a „módosított rendelet”). Ezt az utolsó módosítást 2007. január 1-jétől kell alkalmazni.

A rendelet 6. cikkével összhangban a Bizottság az alap pénzügyi kezelését az Európai Beruházási Bankra (EBB) bízta, a Bizottság és az EBB között 1994. november 23-án Brüsszelben és 1994. november 25-én Luxemburgban megkötött megállapodás szerint („a megállapodás”).

A megállapodás 8.2. cikke szerint minden év március 1-jéig a bank a Bizottságnak éves állapotjelentést küld az alapról és annak gazdálkodásáról, ideértve a jövedelmek és a ráfordítások kimutatását, a „kimutatást pénzügyi teljesítményről” és az alap előző évről szóló pénzügyi beszámolóját, „az alap pénzügyi helyzetének kimutatását”. A 2006. évi beszámoló további részletei a bizottsági munkadokumentum 2. szakaszában („a melléklet”) találhatók meg.[1]

Emellett a módosított rendelet 7. cikke megköveteli, hogy a Bizottság minden pénzügyi évre az alap helyzetéről és gazdálkodásáról az Európai Parlamentnek, a Tanácsnak és a Számvevőszéknek jelentést tegyen, a következő év május 31-ig.

2. AZ ALAP HELYZETE 2006. DECEMBER 31-ÉN

2.1 Pénzügyi elemzés

Az alap helyzetének bemutatása a nemzetközi pénzügyi beszámolási standardoknak (IFRS) megfelelően történik, a 2006-os pénzügyi év zárása szerint. Az alap összesen 1 379 697 691,89 EUR-t tett ki (l. a melléklet 3. szakasza: az alap pénzügyi helyzete 2006. december 31-én, az EBB közlése). Ez az összeg tartalmazza az alap létrehozása óta

- az alap által kapott költségvetési befizetéseket, 2 799 914 500,00 EUR;

- az eltelt évek nettó eredményét, 575 869 592,23 EUR;

- az alap által nemteljesítéskor kifizetett összegek beszedését, 575 673 913,77 EUR;

- amit csökkent az EBB kezelési díja, EUR 714 719,38 EUR összegben; ami a 2007-ben teljesítendő kifizetésnek felel meg;

- a 2002-ben késedelmes beszedésért kapott 5 090 662,91 EUR;

- az IFRS alkalmazása miatti kiigazítás az alap portfoliójának értékelésében, 14 996 561,86 EUR (l. „Tartalékok” tétel a Garanciaalap mérlegének forrásoldalán, a melléklet 3. szakaszában);

- levonva ebből az Alap erőforrásainak igénybevételét (477 860 856,19 EUR);

- az alap többletének költségvetési visszafizetéseit (1 775 870 000,00 EUR);

- és a 338 831 402,07 EUR összegű rendkívüli visszafizetést a költségvetésnek 2005-ben, amely a 2004. május 1-jei állapot szerinti, a tíz új tagállamnak nyújtott kintlévőségek 9%-ának felelt meg (l. 1. szakasz, az alap alapszabályának 2004. évi módosításáról).

A 743 249,38 EUR összegű passzív időbeli elhatárolások levonása után, amiből az alapkezelési díj (az EBB díjazása) 714 719,39 EUR-t tesz ki, az alap teljes nettó egyenlege 2006. december 31-én 1 378 954 442,51 EUR-t tett ki.

2006. december 31-én a kihelyezett hitelek és hitelgarancia-műveletek a Bulgáriának és Romániának nyújtott elhatárolt kamattal együtt 2 899 334 719 EUR-t tettek ki.06. Mivel ezek az országok 2007. január 1-jén váltak az Európai Unió tagjaivá, ezen időpont szerint 260 940 124,72 EUR összeg visszafizetésére került sor a költségvetésnek 2007. február 14-én, a módosított rendeletnek megfelelően.

A módosított rendelet 3. cikke megköveteli hogy az alap összegének el kell érnie egy megfelelő szintet (célösszeget), amelyet az egyes műveletekből adódó fennálló összes tőkekötelezettség és a még ki nem fizetett esedékes kamat 9%-ában határoztak meg.

Ezért a harmadik országoknak biztosított hitelezés és hitelgarancia-műveletek kihelyezett állománya kamattal együtt 11 025 065 532,58 EUR volt 2006. december 31-én, amiből a felhalmozott kamat 109 809 066,54 EUR-t tett ki.[2] Az alap 1 118 014 317,79 EUR összegű forrásainak (1 378 954 442,51 EUR - 260 940 124,72 EUR) és a módosított rendelet értelmében fennálló tőkekötelezettségeinek aránya 10,1% volt. Mivel ez a teljes garantált kihelyezés 9%-os (kerekítve 992,26 millió EUR összegű) célösszegénél magasabb, az alapnak 2007-ben az Európai Unió általános költségvetésébe, a módosított rendelet 3. cikkének harmadik bekezdésének rendelkezése szerint, visszafizetést kell eszközölnie. A 2007-ben a 2008. évi előzetes költségvetésbe többletként beállítandó összeg 125 750 000,00 EUR.

2.2 Számviteli bemutatás

Mivel a Bizottság úgy határozott, hogy beszámolóit az IPSAS / IFRS elvek által sugallt új számviteli szabályoknak megfelelően készíti el, az alap előzetesen konszolidált pénzügyi kimutatásait ezeknek az elveknek megfelelően készítették el, amint azt a melléklet kifejti.

2.3 A Garanciaalap előzetesen konszolidált pénzügyi kimutatása, 2006. december 31-én

Az előzetesen konszolidált mérleg főösszege 1 380 797 489,49 EUR. Ez tartalmazza az alap főösszegét, az alap által fedezett hátralékokkal, a késedelmi kamatok elhatárolásával és más számviteli elhatárolásokkal együtt, hogy az alap év végi pénzügyi kimutatásainak teljes készletét biztosítsa, az EU konszolidált mérlegében történő konszolidálás számára.

A beszámoló megjelenítésében bekövetkezett főbb változásokat a megjegyzések magyarázzák el, a számoknak a mellékletben bemutatott EBB-s pénzügyi kimutatással való egyeztetése érdekében (3.2 bekezdés).

2.3.1 A Garanciaalap előzetesen konszolidált mérlege

Mérleg: Eszközök (EUR) | 2006 | 2005 |

Forgóeszközök |

Rövid lejáratú követelések | 1 099 797,60 | 1 227 798,12 |

Egyebek | 1 099 797,60 | 1 227 798,12 |

Rövid távú befektetések | 939 964 332,03 | 1 008 639 934,02 |

Értékesíthető eszközök portfoliója – költség | 909 631 292,30 | 946 662 502,30 |

Értékesíthető eszközök portfoliója – aktuáriusi különbözet | -7 298 412,75 | -8 860 547,41 |

Értékesíthető eszközök portfoliója – valós értékre történő kiigazítás | 14 654 734,60 | 46 565 266,11 |

Értékesíthető eszközök portfoliója – elhatárolások | 22 976 717,60 | 24 272 713,02 |

Értékesíthető eszközök portfoliója – értékvesztés |

Pénzeszközök | 439 733 359,86 | 316 024 023,23 |

Folyószámlák | 1 158 007,44 | 1 582 089,98 |

Rövid távú betétek – névérték | 436 500 000,00 | 313 500 000,00 |

Felhalmozott kamatok a rövid távú betéteken | 2 075 352,42 | 941 933,25 |

Egyéb készpénzegyenértékesek – költség |

Felhalmozott kamat az egyéb készpénzegyenértékeseken |

Forgóeszközök összesen | 1 380 797 489,49 | 1 325 891 755,37 |

ÖSSZESEN | 1 380 797 489,49 | 1 325 891 755,37 |

Mérleg: Kötelezettségek (EUR) | 2006 | 2005 |

A. SAJÁT TŐKE |

Alaptőke (Garanciaalap) | 685 213 097,93 | 650 303 097,93 |

Befizetések a költségvetésből | 559 463 097,93 | 557 573 097,93 |

(a költségvetésnek befizetendő többlet) | 125 750 000,00 | 92 730 000,00 |

Tartalékok | 14 996 561,86 | 46 981 944,72 |

Első alkalmazás – Átértékelési tartalék | 341 827,26 | 416 678,61 |

Változás az értékesíthető eszközök valós értékében | 14 654 734,60 | 46 565 266,11 |

Felhalmozódott többlet / hiány | 627 856 153,68 | 577 197 865,26 |

Elhatárolt eredmény | 627 856 153,68 | 577 197 865,26 |

Tárgyév gazdálkodási eredménye | 51 965 637,41 | 50 658 288,42 |

Saját tőke összesen | 1 380 031 450,88 | 1 325 141 196,33 |

B. RÖVID LEJÁRATÚ KÖTELEZETTSÉGEK |

Kötelezettségek | 766 038,61 | 750 559,04 |

Egyebek | 766 038,61 | 750 559,04 |

Rövid lejáratú kötelezettségek összesen | 766 038,61 | 750 559,04 |

ÖSSZESEN | 1 380 797 489,49 | 1 325 891 755,37 |

Megjegyzés a mérleghez:

- Az „egyéb rövid lejáratú követelések” az alapból történő lehívások összegeire vonatkoznak. Ez az összeg tartalmazza a tőkét, a kamatokat és az alapnak egy garancia aktiválását követő beavatkozása után a közösségi költségvetésnek fizetendő kötbéreket.

- A saját tőkében a „felhalmozódott többlet” és az alapnak a melléklet 3.3. bekezdésében bemutatott pénzügyi helyzete közötti különbséget a lehívások visszafizetései és az alapnak fizetett kötbérek magyarázzák.

- Az „egyéb kötelezettségek” 2006-ban tartalmazzák az EBB alapkezelési jutalékát, a könyvvizsgálati díjakat, a zárás könyvvizsgálati díjainak elhatárolását és az EBB számára, az alapnak fizetendő kötbérek megfizetése után járó beszedési díjak elhatárolását.

2.3.2 A Garanciaalap előzetesen konszolidált eredménykimutatása

Garanciaalap – Konszolidált eredménykimutatás (EUR) | 2006 | 2005 |

Pénzügyi műveletek bevételei | 52 981 320,04 | 51 555 876,17 |

Kamatbevétel |

Kamatbevétel pénzeszközökkel kapcsolatban | 11 443 127,48 | 6 280 520,69 |

Kamatbevétel értékesíthető eszközökkel kapcsolatban | 41 538 192,56 | 44 158 957,25 |

Egyéb kamatbevétel | -88 004,16 |

Átváltási nyereségek | 54 152,53 |

Értékesíthető eszközök eladásán realizált nyereség | 0,00 | 1 150 249,86 |

Értékesíthető eszközök elszámolt értékvesztésének visszaírása |

Egyéb pénzügyi bevétel |

Pénzügyi műveletek ráfordításai | -1 015 682,63 | -897 587,75 |

Kamatterhek |

Kamatterhek pénzeszközökkel kapcsolatban |

Átváltási veszteségek | -128 000,52 |

Értékesíthető eszközök eladásán realizált veszteség |

Értékesíthető eszközök elszámolt értékvesztése |

Egyéb pénzügyi terhek | -887 682,11 | -897 587,75 |

Ebből: Alapkezelési díjak | -714 719,38 | -702 497,47 |

NEM MŰKÖDÉSI TEVÉKENYSÉGEK TÖBBLETE | 51 965 637,41 | 50 658 288,42 |

SZOKÁSOS TEVÉKENYSÉGEK TÖBBLETE |

Rendkívüli nyereség |

Rendkívüli veszteség |

RENDKÍVÜLI TÉTELEK TÖBBLETE |

TÁRGYÉV GAZDÁLKODÁSI EREDMÉNYE | 51 965 637,41 | 50 658 288,42 |

Megjegyzés a Garanciaalap előzetesen konszolidált eredménykimutatásához

- 2005-ben az „egyéb kamatbevételre” vonatkozó kiigazításra az esedékes (járó) kötbérek értékelésében történt változás miatt volt szükség.

- Az „átváltási nyereség” 2005-ben az „egyéb követelések” értékelésére vonatkozik.

Az „egyéb kötelezettségek” tartalmazzák az EBB alapkezelési jutalékát, a könyvvizsgálati díjakat, a zárás könyvvizsgálati díjainak elhatárolását és az EBB számára, az alapnak fizetendő kötbérek megfizetése után járó beszedési díjak elhatárolását.

3. BEFIZETÉSEK AZ ALAPBA

3.1. Az általános költségvetés befizetései a pénzügyi év folyamán

A céltartalékképzési megállapodások jogalapját a melléklet 1. szakasza ismerteti.

A költségvetési fegyelemről szóló 2000. szeptember 26-i 2040/2000/EK tanácsi rendelet (HL L 244, 2000.9.29., 27. o.) felhatalmazást adott egy tartalék beállítására az általános költségvetésbe a hitelezési és a garanciaműveletek számára. Ezt a tételt, amelyre 2006-ban 229 millió EUR előirányzatot különítettek el, az alap ellátására használták fel, oly módon, hogy az alapnak történő kifizetések költségvetési tételéhez utaltak át összegeket.

A jogalapnak megfelelően a költségvetési hatóság 2006-ban egy átutalást fogadott el az alap ellátására, 127 640 000,00 EUR összegben.

- DEC20/2006 átutalás:[3] 127 640 000,00 EUR: ez az átutalás az 1999. december 22-i, 2001. november 6-i és 2004. december 22-i tanácsi határozatokra való tekintettel az alapba történő befizetéseket jelentette, a rendelet mellékletében meghatározott megállapodásoknak megfelelően.

Az átutalással kapcsolatos határozatokat a melléklet 1. szakasza sorolja fel.

A 127 640 000,00 EUR befizetése az alap 92 730 000,00 EUR összegű többletének visszafizetésével összefüggő beszámítási mechanizmus szerint történt. Következésképpen az alapnak 2006. július 31-én 34 910 000,00 EUR nettó összeget fizettek ki.

2007. január 30-án a Tanács elfogadott egy módosítást (l. a jogalap 1. szakasza), amelyet 2007. január 1-jétől kell alkalmazni. Ennek a módosításnak a fő célja az, hogy javítsa a költségvetési eszközök felhasználásának hatékonyságát azáltal, hogy az alap ellátása a kihelyezett garantált hitelek megfigyelt összegének alapján történik.

Az Európai Parlament, a Tanács és a Bizottság közötti, a költségvetési fegyelemről és a hatékony és eredményes pénzgazdálkodásról szóló intézményközi megállapodásnak[4] megfelelően az alap finanszírozásához rendelkezésre álló összeget a 4. (külső kapcsolatok) tétel költségvetési soron vezetik át, nem pedig úgy, mint a múltban, egy elkülönített tartalékin keresztül.[5]

3.2. Az alap likvid eszközeinek pénzügyi befektetéseiből származó kamat

Az alap likvid eszközeit az 1996. szeptember 17/23-i 1. kiegészítő megállapodás és a 2002. április 26-i/ május 8-i 2. kiegészítő megállapodás által módosított, 1994. november 23/25-i, a Közösség és az EBB között megkötött megállapodás mellékletében meghatározott alapkezelési elveknek megfelelően fektetik be. A 2. kiegészítő megállapodás révén a befektetési elvek 2002-ben megváltoztak, hogy az alap eszközeinek 50%-át meghaladó és az alap hozamát mérséklő likviditási többletet korrigálni lehessen. Miközben az a korlátozás megmaradt, hogy az alap legalább egyharmadát rövid távú (legfeljebb egy éves) befektetésekbe kell elhelyezni, a rövid távú likviditáshoz felhasználható instrumentumok körét bővítették. Ezek most magukban foglalják a változó kamatozású értékpapírokat, azok lejáratától függetlenül, és a fix kamatozásúakat, legfeljebb egyéves hátralévő futamidővel, azok eredeti futamidejétől függetlenül. Ez azért van így, mert a fix kamatozású értékpapírok élettartamuk végén névértékük 100%-án válthatók vissza, míg a változó kamatozású értékpapírok bármikor eladhatók, 100%-hoz közeli áron, bármekkora legyen is a lejáratig hátralévő időszak. A különféle, likviditásuk szempontjából megfigyelés alatt tartott instrumentumok egyensúlyának fenntartása érdekében legalább 18%-ot (az alap tartalékolási rátájának kétszeresét) monetáris befektetésekben, főként bankbetétekben kell tartani. Ez az új struktúra hozzájárult ahhoz, hogy az alap hozama javuljon, miközben a likviditás óvatos szinten maradt.

2006 végén a 2005-ben finomított portfolió célösszetétele – vagyis az, hogy a befektetések megoszlása egyenlő mértékű legyen a 2 és 10 éves lejárat között – csaknem megvalósult. 2007 folyamán ennek teljes megvalósítása van tervbe véve.

A portfolió teljesítménye benchmarkját meghaladó volt (l. a részleteket a mellékletben, a 2.5.2., „Teljesítmény” bekezdésben). 2006 végén a teljesítménytöbblet 6,45 bázispontot tett ki.

Azoknak a bankoknak a jegyzékéről, amelyeknél betét helyezhető el, a Bizottság és az EBB állapodik meg egymással. Az eredeti jegyzék rendszeresen felülvizsgálatra kerül, a bankok minősítéseinek legutóbbi változásainak fényében. A bankok többsége tagja az euró klíring rendszernek. Mindegyikük legalább A1-es minősítéssel rendelkezik a hosszú távú és P1 minősítéssel a rövid távú befektetésekre a Moody’s-nál, vagy ezzel egyeértékű minősítéssel a Standard & Poor’s vagy a Fitch szerint. A náluk eszközölt befektetésekre vonatkozó szabályok biztosítják a magasabb megtérülést és a kockázat koncentrálódásának elkerülését.

2006-ban a pénzeszközökkel kapcsolatban elért kamatbevétel az alap folyószámláin és az értékpapírokon összesen 52 981 320,04 EUR-t tett ki, amelynek megoszlása a következő volt:

- Betétek és folyószámlák: 11 443 127,48 EUR; ez a 2006. december 31-i helyzetet tükrözi, beleértve a bankbetétekért kapott 10 272 574,00 EUR kamatot és az elhatárolt kamat változását, ami 1 133 419,17 EUR volt 2005-ben. A forgóeszközök 37 134,31 EUR-t tettek ki, a forgóeszközökon nyilvántartott kamattal együtt.

- Értékpapír-portfolió: 41 538 192,56 EUR; ez az összeg tartalmazz az értékpapírokon elért 44 781 061,69 EUR kamatot és az elhatárolt kamat változásait (1 295 995,14 EUR), a 2006. december 31-i állapot szerint. Az értékpapírokon elért kamat – az alap likvid eszközeinek kezelésével az EBB-t megbízó megállapodásban rögzített befektetési elveknek megfelelően – értékpapírok formájában elhelyezett befektetéseken keletkezett. Ebből a számból azonban le kell vonni 1 946 873,99 EUR-t, amelynek bejegyzése az év során a történt, mint a nyilvántartásba vételi ár és a birtokolt értékpapírok fennmaradó élettartamára időarányosan felosztott visszaváltási érték különbsége (ami megfelel az eredménykimutatásba felvett felár és diszkont kamatrésének).

A kapott kamat szerepel a pénzügyi év eredményeiben.

3.3. Behajtás a nemteljesítő adósoktól

Behajtásra 2006-ban nem került sor. Az alapnak egy 1 448 433,44 USD meg nem fizetett büntetőkamatot kell még behajtania.

4. AZ ALAP KÖTELEZETTSÉGEI

4.1. Nemteljesítések utáni kifizetések

Az alapot 2006-ban nemteljesítés miatti kifizetésre nem szólították fel.

4.2. Az EBB díjazása

Egy második, 2002. április 26-án és május 8-án kiegészítő megállapodás rögzíti, hogy a bank díjazását az alap eszközeinek egyes szelvényeire a rájuk vonatkozóan alkalmazott degresszív éves jutaléktételekkel kell meghatározni. Ezt a díjazást az alap átlagos eszközeinek alapján kell kiszámítani.

A bank díjazását 2006-ra 714 719,38 EUR-ban határozták meg, és az szerepel az eredménykimutatásban és elhatárolásként (a kötelezettségek oldalán) a mérlegben. A díjazás kifizetése az EBBnek 2007 februárjában történt.

[1] SEC(2007)

[2] A módosított rendelet előírja, hogy a csatlakozó országokba irányuló, az alap által fedezett műveletekre a csatlakozás dátumát követően továbbra is vonatkozik a közösségi garancia. Attól a naptól fogva azonban ezek nem a Közösségeken kívüli lépések, és azokra többé már nem az alap, hanem közvetlenül az Európai Unió általános költségvetése biztosít fedezetet.

[3] SEC(2006) 646 végleges.

[4] HL C 139, 2006.6.14., 1. o.

[5] A költségvetési fegyelmet azonban biztosítani kell, mivel:- a makroszintű pénzügyi támogatási hitelekre egyedi tanácsi határozatokra van szükség;- az Euratom és az EBB garantált hiteleire a Tanács többéves felső határokat hagy jóvá.